Travis (група)

Travis (македонска транскрипција: Тревис) ― шкотска рок-група основана во Глазгов во 1990 година. Во состав на групата се: Френ Хили (главен вокал, ритам гитара), Даги Пејн (бас гитара, придружен вокал), Енди Данлоп (главна гитара, бенџо, придружен вокал) и Нил Примроуз (тапани, удирачки инструменти). Името на групата потекнува од ликот Тревис Хендерсон (го глуми Хари Дин Стентон) од филмот Париз, Тексас (1984). Travis стекнале популарност со нивните бројни хитови: „Driftwood“, „Sing“, „Turn“, „Side“, „Why Does It Always Rain on Me?“ и други.

Групата својот прв албум, Good Feeling го издала во 1997 година, и забележале умерен успех, а во јануари 2000 година бил награден со сребрен тираж од BPI. Нивниот втор албум, The Man Who (1999), бил поуспешен; поминал девет недели на прво место на топ-листата за албуми во Велика Британија и вкупно 134 недели во топ-100 на листата. Во 2003 година, The Man Who од BPI бил сертифициран како деветкратно платинест албум, што значи продажба од преку 2,68 милиони примероци само во ОК. По овој успех, групата го издала третиот албум The Invisible Band (2001). The Invisible Band го продолжил успехот на нивниот претходен албум; дебитирал на прво место на топ-листата за албуми во Обединетото Кралство и четири недели се задржал на тоа место, петнаесет недели бил во топ-10 и вкупно педесет и пет недели во топ-100 на листата; исто така се искачил до триесет и деветтото место на американската топ-листа за албуми Билборд 200 табела со албуми, каде се задржал седум недели. Една година по објавувањето на The Invisible Band, BPI алумот го сертифицирала како четирикратно платинест.

Групата потоа објавила уште неколку студиски албуми: 12 Memories (2003), The Boy with No Name (2007), Ode to J. Smith (2008), Where You Stand (2013), Everything at Once (2016), 10 Songs (2020), и Travis Rock (2023).

Во 2004 година, групата го издала нивниот прв албум со најголеми хитови, Singles, кој поминал деветнаесет недели во топ-100 на табелата за албуми во Обединетото Кралство. Тревис двапати ја добил наградата за најдобра група на BRIT Awards, а NME во 2000 година им ја доделил наградата за музички изведувач на годината. Во 2016 година, добиле признание на Шкотските музички награди за нивниот исклучителен придонес во музиката. Медиумите се согласуваат дека групата го трасирала патот на другите групи, како што е Колдплеј, во остварувањето на светски успех во текот на 2000-тите, најмногу со успехот на албумот The Man Who.

 Членови на групата 

 Френ Хили – главен вокал, ритам гитара, пијано (1990-денес)
 Дјуи Пејн – бас гитара, придружен вокал (1994–денес)
 Енди Данлоп – главна гитара, бенџо, придружни вокали (1990–денес)
 Нил Примроус – тапани, перкусии (1990–денес)

 Поранешни членови

 Џеф Мартин – клавијатури (1990–1996)
 Крис Мартин – бас гитара (1990–1996)
 Сајмон Џарвис – тапани, перкусии (1990)
 Кетрин Максвел – главен вокал (1990–1991)

 Дискографија 

 Студиски албуми

 Good Feeling (1997)
 The Man Who (1999)
 The Invisible Band (2001)
 12 Memories (2003)
 The Boy with No Name (2007)
 Ode to J. Smith (2008)
 Where You Stand (2013)
 Everything at Once (2016)
 10 Songs (2020)

Албуми во живо

 Live at Glastonbury ‘99 (2019)
 The Invisible Band Live (2023)

Компилациски албуми

 Singles (2004)

 Список на награди и номинации 
Брит награди
Брит наградите се годишни награди за поп-музика од Британската фонографска индустрија.

|-
| 1998 || Travis || Британски пробив во музиката || 
|-
| rowspan="3" | 2000 || Travis || Британска група || 
|-
| The Man Who || Британски албум на годината || 
|-
| "Why Does It Always Rain on Me?" || Британска песна на годината || 
|-
| 2001 || "Coming Around" || Британски видео спот на годината || 
|-
| rowspan="3" | 2002 || Travis || Британска група || 
|-
| The Invisible Band || Британски албум на годината || 
|-
| "Sing" || Британски видео спот на годината || 
|}
 Q награди
Наградите Q се годишни музички награди во Обединетото Кралство кои ги доделува музичкото списание Q.

|-
| rowspan="3" | 1999 || Travis || Најдобар нов изведувач || 
|-
| The Man Who || Најдобар албум || 
|-
| "Why Does It Always Rain on Me?" || Најдобра песна || 
|-
| rowspan="3" | 2000 || rowspan="2" | Travis || Најдобар изведувач на светот денес || 
|-
| Најдобра изведба во живо || 
|-
| "Coming Around" || Најдобро видео || 
|-
| rowspan="2" | 2001 || Travis || Најдобар изведувач на светот денес || 
|-
| The Invisible Band || Најдобар албум || 
|}
 Наводи 

 Надворешни врски 



Категорија:Добитници на Британски музички награди
Категорија:Добитници на NME награда
Категорија:Добитници на наградата „Ајвор Новело“
Категорија:Музички групи основани во 1990 година
Категорија:Шкотски рок групи
Категорија:Британски софт рок групи
Категорија:Бритпоп групи